મળતી માહિતી મુજબ, ગત નવમી જૂનના રોજ મુંબઈના બાન્દ્રામાં નર્સિંગ સાથે સંકળાયેલી મહિલા તેની બહેનપણી સાથે મુંબઈથી જયપુર જવા નીકળ્યા હતા. બાંદ્રા-જયપુર અરવલ્લી એકપ્રેસ ટ્રેન નંબર 19707માં નીકળેલી મહિલાની ટીકિટ કન્ફર્મ ન થતા તે સીટ મેળવવા પ્રયાસો કરી રહી હતી. આ દરમિયાન પેન્ટ્રી કારમાં વેઈટર તરીકે કામ કરતાં અઝહરે તેનો સંપર્ક સાધ્યો હતો. મહિલાને સીટ અપાવી દેવાની વાત કરી, તેણે મહિલાને જણાવ્યું હતું કે, ટીસી સાથે ટીકિટના મુદ્દે વાત થઈ ગઈ છે, સીટ મળી જશે. વેઈટરની મહિલા પર દાનત બગડતાં મહિલાને પેન્ટ્રી કારમાં બોલાવી મહિલાને હવસનો શિકાર બનાવી હતી. દુષ્કર્મ ગુજાર્યા બાદ તેણે મહિલાને જો તે આ વાત બહાર પાડે તો મારી નાંખવાની ધમકી પણ આપી હતી. આ કારણે મહિલા ડરને ચુપ બેસી રહી હતી, જો કે, જયપુર સ્ટેશન પહોંચતાની સાથે જ તેણે પોલીસ સ્ટેશનમાં ફરિયાદ નોંધાવી હતી.